પુ. મહાત્મા ગાંધીજીની ૧૫૦મી જન્મ જયંતિ અવસરે નવસારી અને ડાંગ જિલ્લામાં વિવિધ કાર્યક્રમો યોજાયા હતા. તાલુકાકક્ષાએ પ્રાર્થના સભા, તેમજ રેલીનું આયોજન કરવામાં આવ્યું હતું. ગ્રામ્ય કક્ષાએ રેલી યોજીને શાળાના બાળકોએ ગામજનોને પુ. મહાત્મા ગાંધીજીની વિચારધારાને અનુસરવા સંદેશો આપ્યો હતો.જયારે, મહાત્મા ગાંધીજીએ દાંડી નમક સત્યાગ્રહ દ્વારા આઝાદીની લડત ઉપાડી હતી. એવા ઐતિહાસિક દાંડી ખાતે વિશાળ સર્વધર્મ પ્રાર્થનાસભા યોજાઇ હતી. આગેવાનોએ પુ. મહાત્મા ગાંધીજીની વિચારાધારાને અનુસરીને દેશની અખંડિતતા અને એકતાને બરકરાર રાખવા આહ્વાન કર્યું હતું. પ્રાર્થનાસભામાં સર્વસમાજના અગ્રણીઓએ જોડાઇને પુ. મહાત્મા ગાંધીજીને શ્રદ્વાજંલિ અર્પી હતી.